17.9.2015 Jurnalul Oficial al Uniunii Europene L 2411 (Acte legislative) DIRECTIVE DIRECTIVA (UE) 2015/1535 A PARLAMENTULUI EUROPEAN ŞI A CONSILIULUI din 9 septembrie 2015 referitoare la procedura de furnizare de informații în domeniul reglementărilor tehnice şi al normelor privind serviciile societății informaționale (Text codificat) (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolele 114, 337 şi 43, având în vedere propunerea Comisiei Europene, după transmiterea proiectului de act legislativ parlamentelor naționale, având în vedere avizele Comitetului Economic şi Social European (!), hotărând în conformitate cu procedura legislativă ordinară (?), întrucât: (1) Directiva 98/34/CE a Parlamentului European şi a Consiliului (') a fost modificată de mai multe ori şi în mod substanțial (). Din motive de claritate și de raționalizare, ar trebui să se codifice directiva respectivă. (2) Piaţa internă cuprinde un spațiu fără frontiere interne în care este asigurată libera circulație a mărfurilor, persoanelor, serviciilor și capitalurilor. Ca atare, unul dintre principiile de bază ale Uniunii îl reprezintă interzicerea restricțiilor cantitative asupra circulației mărfurilor şi a măsurilor cu efect echivalent. (3) Pentru promovarea bunei funcţionări a pieței interne ar trebui asigurată transparența cu privire la inițiativele naționale având ca scop stabilirea reglementărilor tehnice. (4) Obstacolele în calea comerţului care rezultă din reglementări tehnice referitoare la produse pot fi acceptate numai atunci când sunt necesare pentru a îndeplini cerințele esențiale și au un scop în interesul public pentru care acestea constituie garanția principală. () Avizul din 14 iulie 2010 QO C 44,11.2.2011, p. 142) şi avizul din 26 februarie 2014 O C 214, 8.7.2014, p. 55). () Poziţia Parlamentului European din 15 aprilie 2014 (nepublicată încă în Jurnalul Oficial) și decizia Consiliului din 13 iulie 2015. () Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor şi reglementărilor tehnice şi al normelor privind serviciile societății informaționale (JO L 204, 21.7.1998, p. 37). Titlul original a fost „Directiva 98/34/CE a Parlamentului European şi a Consiliului din 22 iunie 1998 de stabilire a unei proceduri pentru furnizarea de informații în domeniul standardelor şi reglementărilor tehnice”. Titlul a fost modificat prin Directiva 98/48|CE a Parlamentului European şi a Consiliului din 20 iulie 1998 de modificare a Directivei 98/34/CE de stabilire a unei proceduri pentru furnizarea de informații în domeniul standardelor și reglementărilor tehnice JO L 217, 5.8.1998, p. 18). () A se vedea anexa ll partea A.